रायपुर, 31 मार्च 2016/ राज्य शासन द्वारा भारतीय प्रशासनिक सेवा के 15 अधिकारियों की नवीन पदस्थापनाएं की गयी है। सामान्य प्रशासन विभाग ने आज शाम यहां मंत्रालय (महानदी भवन) से इन पदस्थापनाओं का आदेश जारी किया। आदेश के अनुसार श्री रामसिंह ठाकुर कलेक्टर रायपुर को आयुक्त दुर्ग राजस्व संभाग के पद पर पदस्थ किया गया है। श्री रामसिंह ठाकुर द्वारा आयुक्त दुर्ग संभाग के पद पर पदभार ग्रहण करने के दिनांक से श्री अशोक अग्रवाल आयुक्त रायपुर संभाग रायपुर तथा आयुक्त दुर्ग संभाग दुर्ग केवल आयुक्त दुर्ग संभाग के अतिरिक्त प्रभार से मुक्त होंगे। शेष प्रभार यथावत रहेगा। श्री अविनाश चम्पावत संचालक उद्यानिकी एवं पदेन संयुक्त सचिव कृषि विभाग, आयुक्त स्वास्थ्य सेवाएं एवं प्रबंध संचालक छत्तीसगढ़ मेडिकल सर्विसेस कार्पोरेशन को उनके वर्तमान कर्तव्यों के साथ-साथ मिशन संचालक राष्ट्रीय ग्रामीण स्वास्थ्य मिशन रायपुर का अतिरिक्त प्रभार सौंपा गया है।